Crash
Crash – penktasis anglų atlikėjos Charli XCX studijinis albumas, išleistas 2022 m. kovo 18 d. Albume skambanti muzika sugrįžta prie atlikėjos dance-pop šaknų, paliekant keletame ankstesnių albumų skamėjusius eksperimentinės muzikos ir hyperpop elementus. Albumas susilaukė teigiamų kritikų įvertinimų ir buvo komerciškai sėkmingiausias atlikėjos darbas. Jungtinėje Karalystėje „Crash“ pasiekė pirmąją albumų reitingo vietą, tapdamas pirmuoju Charli XCX įrašu, pasiekusiu šią viršūnę., o JAV – septintąją, tapdamas aukščiausią vietą užėmusiu atlikėjos darbu šioje šalyje bei pirmuoju, pasiekusiu dešimtuką. Lietuvoje albumas pasiekė 36–ąją reitingo vietą.